ເຮືອບິນ ພະລັງງາານແສງອາທິດ ຈະລົງຈອດ ທີ່ຮາວາຍ
ເຮືອບິນພະລັງງານແສງອາທິດ Solar Impulse 2 ມີກຳນົດທີ່ຈະລົງຈອດ ຢູ່ທີ່ຣັດຮາວາຍ ໃນວັນສຸກມື້ນີ້ ຫຼັງຈາກໄດ້ບິນຂ້າມ ມະຫາສະມຸດປາຊີຟິກ.
ເຮືອບິນພະລັງງານແສງອາທິດ ຂອງສວິສເຊີແລນ ມີກຳນົດທີ່ ຈະລົງຈອດຢູ່ລັດຮາວາຍ ໃນວັນສຸກມື້ນີ້ ຫລັງຈາກ ໄດ້ບິນໄກ ເປັນປະຫວັດການຂ້າມມະຫາສະມຸດປາຊີຟິກຊຶ່ງເປັນຊ່ວງໄລ ຍະທີ່ມີຄວາມສ່ຽງສູງທີ່ສຸດໃນການເດີນທາງອອ້ມໂລກ 35 ພັນ ກິໂລແມັດ ໂດຍບໍ່ຕ້ອງໃຊ້ນ້ຳມັນພຽງແຕ່ຢົດດຽວ ນັກບິນຂອງເຮືອບິນ Solar Impulse 2 ທ່ານ Andre Borsch- berg ເວລານີ້ ໄດ້ທຳລາຍສະຖິຕິ ທີ່ມີມາແຕ່ກ່ອນ ໃນການບິນ ດ່ຽວໄກທີ່ສຸດເປັນປະຫວັດການທີ່ຄອງຕຳແໜ່ງໂດຍນັກຜະຈົນ ໄພອາເມຣິກັນ ທ່ານ Steve Fossett ທ່ານ Borchberg ໄດ້ມ້ອຍຫລັບໄປເປັນເວລາ 20 ນາທີ ໃນລະຫວ່າງການເດີນທາງຢູ່ ໃນບ່ອນຄົນຂັບທີ່ສ້າງພິເສດໃນຂະນະທີ່ເຮືອບິນຢູ່ພາຍໃຕ້ການຄວບຄຸມໂດຍເຄື່ອງຂັບ ອັດຕະໂນມັດ ເຮືອບິນ Solar Impulse 2 ໄດ້ບິນຂຶ້ນ ຈາກສະໜາມບິນ Nagoya ປະເທດຍີ່ປຸ່ນ ໃນ ຕອນເຊົ້າວັນຈັນຜ່ານມາຫລັງຈາກໄດ້ຢຸດພັກແບບບໍ່ມີໝາຍກຳນົດລ່ວງໜ້າເປັນເວລາ ນຶ່ງເດືອນ ເຮືອບິນລຳດັ່ງກ່າວນີ້ ໄດ້ໄປລົງ ທີ່ເມືອງ Nagoya ຍ້ອນສະພາບດິນຟ້າອາ ກາດບໍ່ດີ ໃນຕົ້ນເດືອນມິຖຸນາທີ່ຜ່ານມາໃນລະຫວ່າງທີ່ພວມເດີນທາງແຕ່ນະຄອນນານ ຈິງທາງພາກຕາເວັນອອກຂອງຈີນໄປຍັງລັດຮາວາຍ ຈຸດໝາຍປາຍທາງສຸດທ້າຍຂອງ ເຮືອບິນລຳນີ້ ແມ່ນ Abu Dhabi ເຮືອບິນ Solar Impulse 2 ແມ່ນປະດິດໂດຍນັກວິທະຍາສາດຊາວສວິສ 2 ຄົນຄືທ່ານ Borschberg ແລະທ່ານ Bertrand Piccard ພວກທ່ານໄດ້ໃຊ້ເວລາ 12 ປີ ໃນການ ສ້າງເຮືອບິນດັ່ງກ່າວ